ऐसी ही पहल शुरू की उत्तर प्रदेश के महोबा जिले ने, यहाँ बुन्देली समाज संस्था ने १५ अप्रैल २०१५ को “रोटी बैंक” की शुरुआत की थी, बुन्देली समाज के संयोजक तारा पाटकर कहते हैं- “जब हम रोटी माँगते बच्चों, बूढों को देखते थे तो लगता था सारी आदर्शो की बातें बेकार हैं यदि हम मानवता के मूल्यों पर ही ना खरे उतर सकें,” दस दोस्तों ने मिलकर चौराहों, बस और रेलवे स्टेशन पर रोटी के लिए फैले हाथों के लिए अन्न की व्यवस्था की जिम्मेदारी उठाई , दस घरों से २ रोटी सब्जी जमा होना शुरू हुई चौराहों रेलवे स्टेशन, बस स्टेशन जैसी जगहों पर २० से २५ भूखे गरीबों को हर रोज खाना खिलाने की शुरुआत हुई थी, लेकिन लोग आते गये कारवां बनता गया, आज लगभग ७०० घरों से रोटियां आती हैं और करीब ४५० से ५०० लोगों का पेट भरता है बुन्देली समाज l आज ये बैंक उन बूढ़े असहाय लोगों का पेट भी भरता है जिनके बच्चे उन्हें घरों में अकेला छोड़कर मजदूरी की तलाश में निकल गए l